د بامیانو ولایت د افغانی سرې میاشتې نماینده ګۍ د ځوانانو او رضاکارانو د ښوونیز مرکز د ۳۲ زده کوونکو د فراغت غونډه ترسره شوه! نن سه شنبه د روان ۱۴۴۵ سپوږمیزکال د صفرالمظفر میاشتی په ۲۶ نیټه، چی د ۱۴۰۲ لمریز کال دوږی میاشتی له ۲۱ نیټی سره سمون لری.د بامیانو ولایت د افغانی سرې میاشتې نماینده ګۍ دځوانانو او رضاکارنو دښوونیز مرکز د ۳۲ تنو زده کوونکو دفراغت غونډه دنماینده ګۍ د رئیس مولوی حیات خان صافی صاحب او یوشمیر کارمندانو او رضاکار استاذانو په حضور کې ترسره شوه. غونډه د قرآن عظیم الشان دڅو مبارکو آیتونو په تلاوت سره پیل شوه.ورپسی دبامیانو ولایت د نماینده ګۍ رئیس دعلم دفضیلت او اهمیت په اړه خبری وکړلی. او د افغانی سرې میاشتې ټولنې د ښوونیز بهیر په اړه معلومات وړاندې کړل او زده کوونکو ته یې ډاډ ورکړ چې د بامیانو ولایت د ښوونیز مرکز دروازې ستاسې پر مخ خلاصې دی او یاد ښوونیز مرکز دا تعهد لری ترڅو د ځوانانو په سالمه روزنه کې خپل فعال رول ادا کړی. وروسته بیا د ښوونیز مرکز مدیر میرزاحسین محمدی دښوونیز مرکز فعالیتونه او لاسته راوړنی د غونډې ګډونوالو سره شریک کړل. ددې تر څنګ څو تنو زده کوونکو په انګلیسی اوفارسی ژبو باندی مقالی وویلی. او په اخره کې بریالی کسانو ته بری لیکونه ورکړل شول. او غونډه د اختتامیې دعا په لوستلوسره پای ته ورسېده! دیادونی وړ ده چې په یاد ښوونیز مرکز کې ۲۵۰ تنه نارینه او ۱۹۵ ښځینه زده کوونکې د انګلیسی، کمپیوټر، عمومیات او ددی ترڅنګ په دینی زدکړو بوخت دی . د بامیانو ولایت دافغانی سرې میاشتې نماینده ګۍ ریاست د نشراتو مدیریت 07:46 PM سره محمدی وردګ م ن بامیان 07:48 PM NN